আশাপূর্ণা দেবী

**আশাপূর্ণা দেবী** (৮ জানুয়ারি ১৯০৯ – ১২ জুলাই ১৯৯৫) ছিলেন একজন ভারতীয় বাঙালি ঔপন্যাসিক, ছোটগল্পকার এবং শিশুসাহিত্যিক। বিংশ শতাব্দীর বাঙালি জীবন, বিশেষত সাধারণ মেয়েদের জীবনযাপন ও মনস্তত্ত্বের চিত্রই ছিল তার রচনার মূল উপজীব্য। ব্যক্তিজীবনে নিতান্তই এক আটপৌরে মা ও গৃহবধূ আশাপূর্ণা ছিলেন পাশ্চাত্য সাহিত্য ও দর্শন সম্পর্কে সম্পূর্ণ অনভিজ্ঞা। বাংলা ছাড়া দ্বিতীয় কোনও ভাষায় তার জ্ঞান ছিল না। বঞ্চিত হয়েছিলেন প্রথাগত শিক্ষালাভেও। কিন্তু গভীর অন্তর্দৃষ্টি ও পর্যবেক্ষণশক্তি তাকে দান করে বাংলা সাহিত্যের অন্যতম শ্রেষ্ঠ লেখিকার আসন। তার *[[প্রথম প্রতিশ্রুতি]]*-*[[সুবর্ণলতা]]*-*[[বকুলকথা]]* উপন্যাসত্রয়ী বিশ শতকের বাংলা সাহিত্যের শ্রেষ্ঠ রচনাগুলির অন্যতম বলে বিবেচিত হয়। তার একাধিক কাহিনি অবলম্বনে রচিত হয়েছে জনপ্রিয় চলচ্চিত্র। দেড় হাজার ছোটোগল্প ও আড়াইশো-র বেশি উপন্যাসের রচয়িতা আশাপূর্ণা সম্মানিত হয়েছিলেন জ্ঞানপীঠ পুরস্কার সহ দেশের একাধিক সাহিত্য পুরস্কার, অসামরিক নাগরিক সম্মান ও বিভিন্ন বিশ্ববিদ্যালয়ের সাম্মানিক ডক্টরেট ডিগ্রিতে। পশ্চিমবঙ্গ সরকার তাকে প্রদান করেন পশ্চিমবঙ্গের সর্বোচ্চ সাহিত্য সম্মান রবীন্দ্র পুরস্কার। ভারত সরকার তাকে ভারতের সর্বোচ্চ সাহিত্য সম্মান সাহিত্য আকাদেমি ফেলোশিপ ভূষিত করেন।

## জীবনী

### জন্ম ও পারিবারিক পরিচয়
আশাপূর্ণা দেবীর জন্ম হয় ১৯০৯ খ্রিষ্টাব্দের ৮ জানুয়ারি (বাংলা ২৪ পৌষ, ১৩১৫) শুক্রবার সকালে উত্তর কলকাতায় পটলডাঙা মাতুলালয়ে। পিতার নাম হরেন্দ্রনাথ গুপ্ত এবং মাতা সরলাসুন্দরী দেবী । হরেন্দ্রনাথ গুপ্ত ছিলেন কমার্শিয়াল আর্টিস্ট ; সেযুগের জনপ্রিয় বাংলা পত্রিকাগুলিতে ছবিও আঁকতেন। তার রাজভক্তি ও রক্ষণশীলতার বিপরীতে অবস্থান করতেন মা সরলাসুন্দরী দেবী। সাহিত্যপাঠই ছিল তার জীবনের একমাত্র ‘পরমার্থ’। রাজনৈতিক আদর্শে ছিলেন কট্টর ব্রিটিশ-বিদ্বেষী স্বদেশী।

গুপ্ত-পরিবারের আদিনিবাস ছিল হুগলি জেলার বেগমপুরে। যদিও আশাপূর্ণা দেবীর জীবনের সঙ্গে এই অঞ্চলটির কোনও প্রত্যক্ষ যোগ ছিল না। তার ছোটোবেলা কেটেছে উত্তর কলকাতাতেই, ঠাকুরমা নিস্তারিনী দেবীর পাঁচ পুত্রের একান্নবর্তী সংসারে। পরে হরেন্দ্রনাথ যখন তার আপার সার্কুলার রোডের (বর্তমান আচার্য প্রফুল্লচন্দ্র রায় রোড) নিজস্ব বাসভবনে উঠে আসেন আশাপূর্ণার বয়স তখন সাড়ে পাঁচ বছর। কিন্তু বাল্যের ওই কয়েকটি বছর তার মনে গভীর ছাপ রেখে যায়। পরবর্তীকালে সাহিত্যেও নানা ভাবে এঁকেছিলেন ‘দেহে ও মনে অসম্ভব শক্তিমতী’ তার সেই ঠাকুরমার ছবি।

### শৈশব ও শিক্ষা
প্রথাগত শিক্ষার সৌভাগ্য আশাপূর্ণার হয়নি ঠাকুরমার কঠোর অনুশাসনে। পরবর্তীজীবনে এক স্মৃতিচারণায় এই প্রসঙ্গে আশাপূর্ণা বলেছিলেন, “...ইস্কুলে পড়লেই যে মেয়েরা... বাচাল হয়ে উঠবে, এ তথ্য আর কেউ না জানুক আমাদের ঠাকুমা ভালোভাবেই জানতেন, এবং তাঁর মাতৃভক্ত পুত্রদের পক্ষে ওই জানার বিরুদ্ধে কিছু করার শক্তি ছিল না।” তবে এই প্রতিকূল পরিবেশেও মাত্র আড়াই বছরের মধ্যে দাদাদের পড়া শুনে শুনে শিখে গিয়েছিলেন পড়তে। *[[বর্ণপরিচয়]]* আয়ত্ত করেছিলেন বিপরীত দিক থেকে। মা সরলাসুন্দরী ছিলেন একনিষ্ঠ সাহিত্য-পাঠিকা। সেই সাহিত্যপ্রীতি তিনি তার কন্যাদের মধ্যেও সঞ্চারিত করতে চেষ্টার ত্রুটি রাখেননি। *সাধনা*, *প্রবাসী*, *ভারতবর্ষ*, *সবুজপত্র*, *বঙ্গদর্শন*, *বসুমতী*, *সাহিত্য*, *বালক*, *শিশুসাথী*, *সন্দেশ* প্রভৃতি ১৬-১৭টি পত্রিকা এবং দৈনিক পত্রিকা *হিতবাদী* তো বাড়িতে আসতই, তাছাড়াও সরলাসুন্দরী ছিলেন স্বনামধন্য বঙ্গীয় সাহিত্য পরিষদ, জ্ঞানপ্রকাশ লাইব্রেরি ও চৈতন্য লাইব্রেরির সদস্য। বাড়িতে সেযুগের সকল প্রসিদ্ধ গ্রন্থের একটি সমৃদ্ধ ভাণ্ডারও ছিল। এই অণুকূল পরিবেশে মাত্র ছয় বছর বয়স থেকেই পাঠ্য ও অপাঠ্য নির্বিশেষে পুরোদমে পড়াশোনা শুরু করে দেন আশাপূর্ণা। পরবর্তী কালে এই বাল্যকাল সম্পর্কে তিনি বলেছিলেন, “হিসেব মতো আমার ছেলেবেলাটা কেটেছে, সংসার ঊর্ধ্বের একটি স্বর্গীয় জগতে। বই পড়াই ছিল দৈনিক জীবনের আসল কাজ।”

ছেলেবেলার দিনগুলি সম্পর্কে আশাপূর্ণা বলেছেন, “...খুব ডাকাবুকো ছিলাম। ছেলেবেলায় ঘুড়ি ওড়াতাম, মারবেল খেলতাম। ক্যারাম খেলতাম দাদাদের সঙ্গে।” আবার পিতামাতার সবচেয়ে বাধ্য মেয়ে হওয়ার জন্য তাদের সবচেয়ে প্রিয়পাত্রীও হয়ে উঠেছিলেন। সেদিনের নির্মীয়মান কলকাতা মহানগরী ছিল তার সবচেয়ে প্রিয়। আর প্রিয় ছিলেন দিদি রত্নমালা ও বোন সম্পূর্ণা। তারা তিনজনে ছিলেন, আশাপূর্ণার ভাষায়, “...একটি অখণ্ড ট্রিলজির অংশ। এক মলাটে তিনখানি গ্রন্থ।” আপার সার্কুলার রোডের (বর্তমানে আচার্য প্রফুল্লচন্দ্র রায় রোড) নতুন বাড়িতে উঠে আসার কিছুদিনের মধ্যে এই অখণ্ড আনন্দে বিচ্ছেদের সুর বাজে। বিয়ে হয়ে যায় দিদি রত্নমালার। সেই নিঃসঙ্গতা দূর করতে একদিন আশাপূর্ণা ও সম্পূর্ণা করে ফেলেন এক দুঃসাহসিক কাজ। দুই বোনের সাক্ষরে চিঠি পাঠান রবীন্দ্রনাথকে। আবদার, “নিজের হাতে আমাদের নাম লিখে একটি উত্তর দেবেন।”  কাঙ্ক্ষিত সেই উত্তর আসতেও দেরি হয়নি। উত্তরটি ছিল "আশাপূর্ণা, তুমি সম্পূর্ণা"। এর পরেই বহির্বিশ্বে আত্মপ্রকাশ ঘটে ‘স্যাঁতস্যাঁতে বাংলাদেশের বিদ্রোহিনী নারী’র।

১৯২৪ সালে, মাত্র ১৫ বছর ৮ মাস বয়সে কৃষ্ণনগরের বাসিন্দা কালিদাস গুপ্তের সাথে বিবাহ সম্পন্ন হয়।

## আশাপূর্ণা দেবী রচিত গ্রন্থাবলি

* *[[প্রথম প্রতিশ্রুতি]] (১৯৬৫)*
* *[[সুবর্ণলতা]] (১৯৬৬)*
* *[[বকুলকথা]] (১৯৭৪)*
* প্রেম ও প্রয়োজন (১৯৪৪)
* অনির্বাণ (১৯৪৫)
* মিত্তির বাড়ি (১৯৪৭)
* যোগ বিয়োগ (উপন্যাস) (১৯৫৩)
* নবজন্ম (১৯৫৪)
* কল্যাণী (১৯৫৪)
* নির্জন পৃথিবী (১৯৫৫)
* উন্মোচন (১৯৫৭)
* অতিক্রান্ত (১৯৫৭)
* মেঘ পাহাড় (১৯৬০)
* তিন ভুবনের কাহিনী (১৯৭৯)
* অবিনশ্বর (১৯৭৯)
* সুখের নিলয় (১৯৮০)
* সোনার কৌটা (১৯৭৭)
* দিনান্তের রং (১৯৬২)
* জনতার মুখ (১৯৬৪)
* দু'য়ে মিলে এক (১৯৬৪)
* যুগে যুগে প্রেম (১৯৬৫)
* বৃত্ত পথ (১৯৬৫)
* নীল পর্দা (১৯৬৬)
* নীলাঞ্জনা (১৯৬৭)
* শুধু তারা দুজনে (১৯৬৮)
* জালিকাটা রোদ (১৯৬৮)
* দ্বিতীয় অধ্যায় (১৯৬৯)
* নয় ছয় (১৯৭০)
* অন্তর বাহির (১৯৬৭)
* বিজয়ী বসন্ত (১৯৬৮)
* মনমর্মর (১৯৬৯)
* রাণী শহরের কানাগলি (১৯৬৪)
* অনিন্দিতা (১৯৭১)
* বিরহী বিহঙ্গ (১৯৬৯)
* ভালোবাসার মুখ (১৯৭৪)
* ওরা ভাঙ্গেনা (১৯৭৭)
* চার দেওয়ালের বাইরে (১৯৭৭)
* ত্রিনয়নী (১৯৭৭)
* পয়সা দিয়ে কেনা (১৯৭৮)
* মোম জ্বলে মোম গলে (১৯৭৯)
* সাপের ছোবল (১৯৭৯)
* হারানো থেকে প্রাপ্তি (কিশোর)
* চারা পুঁতে গেলেন মন্টুপিসে (কিশোর)
* মানুষের মতো মানুষ (কিশোর)
* সমুদ্দুর দেখা (কিশোর)
* লঙ্কা মরিচ ও এক মহামানব (কিশোর)
* *অগ্নিপরীক্ষা (১৯৫২)*
* *আর এক আশাপূর্ণা (১৯৯৭)*
* *এই তো সেদিন (১৯৮০)*
*গাছের পাতা নীল (১৯৬৯)
*দোলনা (১৯৬৩)
*উড়োপাখি (১৯৬৩)
*সেই রাত্রি এই দিন (১৯৬৭)
*দর্শকের ভূমিকায় (১৯৬৯)
*সময়ের স্তর (১৯৬৮)
*দূরের জানালা (১৯৭১)
*চাঁদের জানালা (১৯৭২)
*দর্পণে ছায়া (১৯৭২)
*কুমকুম (১৯৭০) (কিশোর)

* *অলয় আদিত্যের ইচ্ছাপত্র রহস্য (কিশোর)*
* *গজ উকিলের হত্যা রহস্য (১৯৭৯) (কিশোর)*
* *ভূতুরে কুকুর (১৯৮২) (কিশোর)*
* *রাজকুমারের পোশাকে (১৯৭৫) (কিশোর)*
* *মনের মুখ (১৯৭০)*
* *মধ্যে সমুদ্র (১৯৭১)*
* *মজারু মামা (১৯৯২) (কিশোর)*
* *ষড়যন্ত্রের নায়ক (১৯৯২) (কিশোর)*
* পুতুলের গল্প (১৯৫৬)
* বিজয়িনী (১৯৭১)
* শব সাধক (১৯৭৮)
* দায়বদ্ধ (১৯৯৩)
* পরিচয়ের শেষকথা (১৯৭২)
* জানা-অজানা
* মুহূর্তের কারসাজি (২০০৯)
* এক আত্মঘাতের প্রেক্ষাপটে (১৯৯৪)
* পুরনো কলকাতার একটি অন্তঃপুরের কাহিনী (১৯৯৫)
* তমোনাশের ভ্রমনাশ
*দুই মেরু (১৯৬৬)

* *চশমা পাল্টে যায়*
* *বিশ্বাস-অবিশ্বাস*
* রেললাইন (১৯৭২)
* যার যা দাম (১৯৭২)
* *কাঁটাপুকুর লেনের কমলা*
* *নেপথ্য নায়িকা (১৯৫৭)*
* *জনম্ জনম্‌কে সাথী (১৯৫৭)*
* *লঘু ত্রিপদী (১৯৬৩)*
* যুগলবন্দী (১৯৬৬)
* মায়া দর্পণ (১৯৬৬)
* রাতের পাখী (১৯৬৬)
* *বালুচরী (১৯৬৭)*
* সমুদ্র কন্যা (১৯৬৭)
* *শৃঙ্খলিতা*
* *সানগ্লাস*
* *শুক্তিসাগর (১৯৬৪)*
* *সুখের চাবি (১৯৬৫)*
* *সুয়োরানীর সাধ (১৯৬৫)*
* *সুরভি স্বপ্ন (১৯৬৫)*
*শেষ রায় (১৯৬৬)
*স্বর্গকেনা (১৯৬৭)
*অন্য মাটি অন্য রং (১৯৬৭)
*অবগুণ্ঠিতা (১৯৬৭)
*পাখির খাঁচা ও খাঁচার পাখি (১৯৭৭)
*ঊনিশশো ঊনআশিতেও (১৯৮০)
* প্রতীক্ষার বাগান (১৯৮০)
* *বালির নিচে ঢেউ (১৯৮০)*
* *[[বলয়গ্রাস]] (১৯৪৯)*
* *যোগবিয়োগ (১৯৫৩)*
* *ছাড়পত্র (১৯৫৯)*
* *প্রথম লগ্ন (১৯৫৯)*
* কনক দ্বীপ (১৯৫৯) (কিশোর)
* *সমুদ্র নীল আকাশ নীল (১৯৬০)*
* *উত্তরলিপি (১৯৬০)*
* *তিনছন্দ  (১৯৬০)*
* *মুখররাত্রি (১৯৬১)*
* *আলোর স্বাক্ষর (১৯৬১)*
* *আর এক ঝড় (১৯৬২)*
* *নদী দিক হারা (১৯৬২)*
* *একটি সন্ধ্যা একটি সকাল (১৯৬২)*
* *জীবন স্বাদ (১৯৬৩)*
* এক সমুদ্র অনেক ঢেউ (১৯৬৩) (কিশোর)
* *উত্তরণ (১৯৬৪)*
* *জহুরী (১৯৬২)*
* *মায়াজাল (১৯৬২)*
* *শশীবাবুর সংসার (১৯৫৬)*
* *বহিরঙ্গ (১৯৬৩)*
* *বেগবতী (১৯৬৩)*
* *আবহ সঙ্গীত (১৯৬৪)*
* *সোনার হরিণ (১৯৬২)*
* বিম্ববতী (১৯৬৭)
* দুই নায়িকা (১৯৬৮)
* যাহা চাই তাহা (১৯৬৮)
* সুখের ঠিকানা (১৯৭৯)
* রাত্তির পরে (১৯৭২)
* শূন্যতার বাসা (১৯৭৮)
* আবৃতা অনাবৃতা (১৯৭৭)
* শিকলি কাটা পাখি (১৯৭৩)
* নীল বন্দর (১৯৬৯)
* হারানো খাতা (১৯৭৪)
* কখনো দিন কখনো রাত (১৯৭৫)
* নক্সা কাটা ঘর (১৯৭৩)
* তরঙ্গহীন (১৯৭৩)
* রঙের তাস (১৯৬৬)
* নিভৃত আকাশ (১৯৭১)
* যুগান্তরে যবনিকা পারে (১৯৭৮)
* কী পাইনি (১৯৭২)
* ঝিনুকে সেই তারা (১৯৭২)
* ওরা বড় হয়ে গেলো (১৯৭৩)
* হয়তো সবই ঠিক (১৯৭৫)
* যে যায় দর্পণে (১৯৭৫)
* হে ঈশ্বর, তোমার যবনিকা (১৯৭৫)
* পলাতক সৈনিক (১৯৭৬)
* লোহার গরাদের ছায়া (১৯৭৬)
* বংশধর (১৯৭৬)
* উত্তর পুরুষ (১৯৭৬)
* সময় অসময় (১৯৭৬)
* এই যুগ এই মন (১৯৭৬)
* রাজাই গল্প (১৯৭৬) (কিশোর)
* দূরের বাঁশী (১৯৭৮) (কিশোর)
* পুথির লেখা (১৯৮০)
* অহল্যা উদ্ধার (১৯৮১)
* সূর্যোদয় (১৯৮১)
* স্বপ্নের ঝাঁপি (১৯৮১)
* জবর দখল (১৯৮১)
* অফুরন্ত (১৯৮১)
* জরিপ (১৯৮২)
* সন্ধিক্ষণ (১৯৮২)
* তুলির টানে আঁকা (১৯৮২)
* ছুটিতে ছুটোছুটি (১৯৮২) (কিশোর)
* যে যেখানে ছিল (১৯৮৩)
* সূর্যাস্তের রং (১৯৮৩)
* ঘর (১৯৮৩)
* চাবি (১৯৮৪)
* আমি ও আপনারা (১৯৮৪)
* নাটকের শেষ দৃশ্যে (১৯৮৫)
* নির্ণয় (১৯৮৫)
* খবর বলছি (১৯৮৫)
* অস্তিত্ব (১৯৮৫)
* উৎসমূল (১৯৮৫)
* অচল পয়সা (১৯৮৫)
* নীটফল (১৯৮৫)
* কত কাণ্ড রেলগাড়িতে (১৯৮৫) (কিশোর)
* জীবন কালীর পাক্কা হিসেব (১৯৮৫) (কিশোর)
* অভয়ারণ্য (১৯৮৬)
* নিজস্ব রমণী (১৯৮৬)
* রমণীর মন (১৯৮৬)
* মান সম্ভ্রম (১৯৮৬)
* হঠাৎ একদিন (১৯৮৭)
* নিলয় নিবাস (১৯৮৭)
* সাদায় কালোয় নক্সা (১৯৮৭)
* সেকেণ্ড হ্যাণ্ড (১৯৮৭)
* ছায়াতে আলোতে (১৯৮৭)
* দৃশ্য থেকে দৃশ্যান্তরে (১৯৮৮)
* চিত্রকল্প (১৯৮৮)
* পরমেশ্বরী (১৯৮৮)
* যার বদলে যা (১৯৮৯)
* এখানে ওখানে সেখানে (১৯৯০)
* সৃষ্টিছাড়া (১৯৯০)
* নিখরচায় আমোদ (১৯৯০) (কিশোর)
* লীলা চিরন্তন (১৯৯১)
* কখনো কাছে কখনো দূরে (১৯৯১)
* চাবিবন্ধ সিন্দুক (১৯৯২)
* পথ জনহীন (১৯৯২)
* নিমিত্তমাত্র (১৯৯২)
* সিড়ি ভাঙা অঙ্ক (১৯৯২)
* কপাল খুলে গেল নাকি (১৯৯২) (কিশোর)
* মাণিকচাঁদ ও চোদ্দসখী (১৯৯২) (কিশোর)
* পয়লা দোসরা (১৯৯২) (কিশোর)
* যুগলরত্ন টিকটিকি অফিস (১৯৯২) (কিশোর)
* ম্যাজিক মামা (১৯৯২) (কিশোর)
* নষ্ট কোষ্ঠী (১৯৯৩)
* ছোট সে তরী (১৯৯৩)
* ব্যাপারটা কী হলো (১৯৯৩) (কিশোর)
* রাণী মায়াবতীর অন্তর্ধান রহস্য (১৯৯৩) (কিশোর)
* দিব্যহাসিনীর দিনলিপি (১৯৯৪)
* ভিআইপির বাড়ীর লোক (১৯৯৪)
* ভুল ট্রেনে উঠে (১৯৯৪)
* তনুশ্রীর জগত (১৯৯৪)
* একটি মিথ্যা ভাবী নায়ক (১৯৯৪)
* শূন্যে সেতু (১৯৯৪)
* অমরাবতীর অন্তরালে (১৯৯৪) (কিশোর)
* স্থান কাল পাত্র (১৯৯৫)
* যাচাই (১৯৯৫)
* এঘর ওঘর (১৯৯৫)
* সকাল (১৯৯৫) (কিশোর)
* আমার ছোটবেলা (স্মৃতিকথা)
* দেখা থেকে লেখা (স্মৃতিকথা)
* বাছাই গল্প (নিউ লতিকা প্রকাশনী)
* প্রিয় গল্প (সাহিত্যম্)
* গল্পসংগ্রহ (২ খণ্ড) (আনন্দ পাবলিশার্স)
* গল্পসমগ্র (৬ খণ্ড) (মিত্র ও ঘোষ)
* শ্রেষ্ঠ ১০০ গল্প সংগ্ৰহ (কামিনী প্রকাশনী)
* পঞ্চাশটি প্রিয় গল্প (সাহিত্যম্)
* রচনাবলী (১৩ খণ্ড) (মিত্র ও ঘোষ)
## চলচ্চিত্রায়ণ
আশাপূর্ণা দেবীর সাহিত্য অবলম্বনে বাংলা ও হিন্দী ভাষায় বেশ কিছু চলচ্চিত্র নির্মিত হয়েছে ।

* অগ্নিপরীক্ষা (চলচ্চিত্র) (১৯৫৪)
* নবজন্ম (১৯৫৬)
* শশীবাবুর সংসার (১৯৫৯)
* ছায়াসূর্য (১৯৬৩)
* ছোটিসি মুলাকাত (১৯৬৭) (হিন্দী)
* বালুচরী (১৯৬৮)
* প্রথম প্রতিশ্রুতি (১৯৭১)
* অনিন্দিতা (১৯৭২)
* সুবর্ণলতা (১৯৮১)
* গজ উকিলের হত্যা রহস্য (২০১০)

## পুরস্কার ও সম্মাননা
অসামান্য সাহিত্যকীর্তির জন্য বহু পুরস্কার ও সম্মাননায় ভূষিত হয়েছেন লেখিকা। যেমন -
* কলকাতা বিশ্ববিদ্যালয়ের *লীলা পুরস্কার* (১৯৫৪)
* কলকাতা বিশ্ববিদ্যালয়ের ভুবনমোহিনী দাসী স্বর্ণপদক* (১৯৬৬)
* [[পশ্চিমবঙ্গ সরকার | পশ্চিমবঙ্গ সরকারের]] [[রবীন্দ্র পুরস্কার|রবীন্দ্র স্মৃতি পুরস্কার]] (১৯৬৬)
* ভারত সরকারের [[সাহিত্য অকাদেমি| সাহিত্য অকাদেমির]]* জ্ঞানপীঠ পুরস্কার* (১৯৭৬)
* [[বঙ্গীয় সাহিত্য পরিষদ|বঙ্গীয় সাহিত্য পরিষদের]] *হরনাথ ঘোষ পদক* (১৯৮৮)
* [[কলকাতা বিশ্ববিদ্যালয়| কলকাতা বিশ্ববিদ্যালয়ের]] *জগত্তারিণী স্বর্ণপদক* (১৯৬৩)
* [[ভারত সরকার | ভারত সরকারের]] চতুর্থ সর্বোচ্চ বেসামরিক পুরস্কার [[পদ্মশ্রী]] (১৯৭৬)
* জব্বলপুর বিশ্ববিদ্যালয়ের *সাম্মানিক ডি.লিট* (১৯৮৩)
* [[রবীন্দ্রভারতী বিশ্ববিদ্যালয়| রবীন্দ্রভারতী বিশ্ববিদ্যালয়ের]] *সাম্মানিক ডি.লিট* (১৯৮৭)
* [[বর্ধমান বিশ্ববিদ্যালয়| বর্ধমান বিশ্ববিদ্যালয়ের]] *সাম্মানিক ডি.লিট* (১৯৮৮)
* [[যাদবপুর বিশ্ববিদ্যালয়| যাদবপুর বিশ্ববিদ্যালয়ের]] *সাম্মানিক ডি.লিট* (১৯৯০)
* [[বিশ্বভারতী বিশ্ববিদ্যালয়| বিশ্বভারতী বিশ্ববিদ্যালয়ের]] *দেশিকোত্তম'' (১৯৮৯)
* সাহিত্য অকাদেমি ফেলোশিপ (১৯৯৪)

## পাদটীকা


## বহিঃসংযোগ
* ইন্ডিয়ানেটজোন থেকে আশাপূর্ণা দেবী (ইংরেজি)
* আশাপূর্ণা দেবীর ছবি - কামাত পটপৌরির ওয়েবসাইট থেকে
* ইন্টারনেট মুভি ডেটাবেস থেকে লেখিকা প্রোফাইল


বিষয়শ্রেণী:১৯০৯-এ জন্ম
বিষয়শ্রেণী:১৯৯৫-এ মৃত্যু
বিষয়শ্রেণী:জ্ঞানপীঠ পুরস্কার বিজয়ী
বিষয়শ্রেণী:পশ্চিমবঙ্গের ঔপন্যাসিক
বিষয়শ্রেণী:পশ্চিমবঙ্গের ছোটগল্পকার
বিষয়শ্রেণী:পশ্চিমবঙ্গের ব্যক্তি
বিষয়শ্রেণী:পশ্চিমবঙ্গের সাহিত্যিক
বিষয়শ্রেণী:পশ্চিমবঙ্গের শিশুসাহিত্যিক
বিষয়শ্রেণী:বাঙালি ঔপন্যাসিক
বিষয়শ্রেণী:২০শ শতাব্দীর বাঙালি
বিষয়শ্রেণী:বাঙালি ছোটগল্পকার
বিষয়শ্রেণী:বাঙালি সাহিত্যিক
বিষয়শ্রেণী:বাঙালি শিশুসাহিত্যিক
বিষয়শ্রেণী:ভারতীয় ঔপন্যাসিক
বিষয়শ্রেণী:ভারতীয় ছোটগল্পকার
বিষয়শ্রেণী:ভারতীয় নারী কবি
বিষয়শ্রেণী:ভারতীয় শিশুসাহিত্যিক
বিষয়শ্রেণী:রবীন্দ্র পুরস্কার বিজয়ী
বিষয়শ্রেণী:সাহিত্য অকাদেমী ফেলোশিপ প্রাপক
বিষয়শ্রেণী:২০শ শতাব্দীর ভারতীয় লেখিকা
বিষয়শ্রেণী:২০শ শতাব্দীর ভারতীয় কবি
বিষয়শ্রেণী:২০শ শতাব্দীর ভারতীয় ঔপন্যাসিক
বিষয়শ্রেণী:বাঙালি লেখক
বিষয়শ্রেণী:পশ্চিমবঙ্গের লেখিকা
বিষয়শ্রেণী:বাঙালি গোয়েন্দা কাহিনি লেখক
বিষয়শ্রেণী:বাংলা ভাষার লেখক
বিষয়শ্রেণী:ভারতীয় নারী ঔপন্যাসিক
বিষয়শ্রেণী:সাহিত্য ও শিক্ষায় পদ্মশ্রী প্রাপক
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কলকাতার লেখক
বিষয়শ্রেণী:পশ্চিমবঙ্গের কবি